Nasonal Weta: Wednesday 03 June
Sam aelan long Vanuatu bae oli ekspektem smol ren long tedei we bae i save foldaon mbe ol narafala ples long kaontri i sud gat patli klaodi kondisen.
Vanuatu Meteorology mo Geo-Hazards Dipatmen i talem se smol ren bae i save foldaon long ol aelan long Torba. Mbe ol narafala pat blong kaontri i sud gat patli klaodi weta nomo wetem janis blong smol ren i save foldaon.
Duti Weta Fokasta long Meteo Ofis i talem se laet win bae i save bloa long Is i ko long Saotis truaot long grup.
Hem i talem se maximum tempereja blong dei blong tede bae hem i stap long 29 dikri daon long saot i ko long 31 dikri antap long not. Minimum tempereja blong tunaet bae hem i stap long 20 dikri daon long saot i ko long 25 dikri antap long not.
Duti Weta Fokasta ia i talem se long solwora, win bae i bloa long is i ko long saotis wetem spid blong 16 kasem 20knot. Haet blong solwora bae i stap long 1.5 mita mo i save ko antap kasem 2.0 mita ova long ol open kostol wota blong yumi.
eng_Latn tpi_Latn tpi_Latn tpi_Latn tpi_Latn tpi_Latn